Source: http://docplayer.fi/4231681-Suomi-ja-muut-maat-tyon-verottajina.html
Timestamp: 2017-12-12 16:55:01+00:00
Document Index: 2762805

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Suomi ja muut maat työn verottajina - PDF
Download "Suomi ja muut maat työn verottajina"
1 Suomi ja muut maat työn verottajina Kansainvälinen palkkaverovertailu 2010 Minna Punakallio
2 TIIVISTELMÄ Veronmaksajain Keskusliitto on tutkinut työn verotusta Suomessa ja 16 muussa OECD-maassa vuodesta 1995 lähtien. Vuonna 2004 uutena vertailumaana mukaan otettiin Viro. Vertailumaiden joukossa on EU-maita, unioniin kuulumattomia Euroopan maita sekä Euroopan ulkopuolisia maita. Selvityksessä käsitellään neljään esimerkkipalkkaan näissä maissa kohdistuvaa työntekijän verotusta, lisätulon marginaaliverotusta sekä palkkasidonnaisia veronluonteisia työnantajamaksuja. Esimerkkipalkat ovat tänä vuonna euroa, euroa, euroa ja euroa. Perheettömien palkansaajien lisäksi selvityksessä tarkastellaan myös kaksilapsisten perheiden verotusta. Suomen palkkaverotus on kilpailukykyistä pienillä ja keskisuurilla palkoilla eurooppalaisessa vertailussa. Pienimmän esimerkkipalkan verotus alittaa Euroopan keskimääräisen tason jo selvästi, ja suomalaisittain keskituloisen työn verotus on vertailun muiden Euroopan maiden tasolla. Ero kansainväliseen tasoon kasvaa kuitenkin palkan noustessa. Suomessa hyvätuloista työntekijää verotetaan noin kahdesta viiteen prosenttiyksikköä ankarammin kuin muissa Euroopan vertailumaissa keskimäärin. Ero Euroopan ulkopuolisiin maihin kasvaa yli 10 prosenttiyksikköön. Selvityksen alimman esimerkkipalkan marginaaliveroaste eli tulojen lisäykseen kohdistuva verotuksen kiristyminen Suomessa alittaa Euroopan muiden vertailumaiden keskiarvon 2,3 prosenttiyksiköllä. Lisätulon verotus kohoaa kuitenkin 44 prosentin tuntumaan jo euron palkkatuloilla. Kireä marginaaliverotus onkin tyypillistä tämän rajan ylittäville palkkatuloille. Lisätulojen verotus on kireää kaikilla palkkatasoilla Euroopan ulkopuolisiin maihin verrattuna. Suomalaiset työnantajamaksut ovat kansainvälistä keskitasoa, keskimäärin 22,3 prosenttia bruttopalkasta. Esimerkiksi Virossa ja Ruotsissa työnantajamaksut ovat selvästi Suomea suurempia, Norjassa selvästi pienempiä ja Tanskassa ne ovat lähes olemattomia. Viime vuosien elvytysinto on päättymässä Euroopassa, ja valtioiden toimintaa ovat kuluvana vuonna leimanneet erilaiset säästöohjelmat ja kiristykset muun muassa arvonlisäverotukseen. Työn verotus on pysynyt kuitenkin valtaosassa vertailumaita ennallaan. Poikkeuksena voidaan mainita Tanska, jossa työn verotusta ja erityisesti korkeimpia marginaaliveroja kevennettiin selvästi. Toisensuuntainen esimerkki löytyy Britanniasta, jossa kiristettiin hyvätuloisten verotusta. Euroopan ulkopuolella työn verotuksen väliaikaisia kevennyksiä on päätetty jatkaa. Tutkimuksen on tehnyt Veronmaksajain Keskusliiton pääekonomisti Minna Punakallio. Suuri osa veroprosenteista on laskettu kansainvälisessä tilintarkastus- ja verokonsultointitoimistossa PricewaterhouseCoopersissa Veronmaksajain Keskusliiton toimeksiannosta.
4 SISÄLTÖ TIIVISTELMÄ JOHDANTO Työn verotukseen liittyviä käsitteitä Selvityksen vertailumaat OECD:n selvitys keskivertotyöntekijän tuloveroista Vertailun palkkarakenne ja perhetyypit Vertailussa käytetyt veroperusteet Palkkatulojen muuntaminen eri valuutoiksi VEROTUOTOT JA TYÖN VEROTUKSEN KEHITYSSUUNTAUKSIA Kokonaisveroasteet Verorakenne ja työn verotus Työn verotuksen kehityssuuntauksia TAUSTATIETOA VERTAILUMAIDEN VEROTUKSESTA Verotus selvitykseen kuuluvissa Euromaissa Verotus vertailun muissa Euroopan maissa Verotus vertailun Euroopan ulkopuolisissa maissa TYÖN VEROTUS VUONNA Palkansaajan tuloveroprosentit Palkansaajan marginaaliverotus Työnantajan sosiaalivakuutusmaksut Palkkaverokiila työvoimakustannukseen kohdistuvat palkkasidonnaiset verot yhteensä PALKKAVEROTUS POHJOISMAISSA, VIROSSA, SAKSASSA JA BRITANNIASSA 45 6 LOPUKSI LÄHTEET LIITTEET: Liite 1 Vertailun palkkatulot eri valuutoissa. Liite 2 Tuloveroasteikot ja keskeiset muutokset vertailumaiden verotuksessa Liite 3.1 Tuloveroasteet 2010, yksinäinen palkansaaja ja yhden työssäkäyvän vanhemman palkansaajaperhe. Liite 3.2 Tuloveroasteet 2010, kahden työssäkäyvän vanhemman palkansaajaperhe. Liite 4.1 Lisätulon marginaaliveroasteet 2010, yksinäinen palkansaaja ja yhden työssäkäyvän vanhemman palkansaajaperhe. Liite 4.2 Lisätulon marginaaliveroasteet 2010, kahden työssäkäyvän vanhemman palkansaajaperhe. Liite 5 Työnantajan sosiaalivakuutusmaksut Liite 6.1 Palkkaverokiila eli verojen yhteenlaskettu osuus työvoimakustannuksista 2010, yksinäinen palkansaaja ja yhden työssäkäyvän vanhemman palkansaajaperhe. Liite 6.2 Palkkaverokiila eli verojen yhteenlaskettu osuus työvoimakustannuksista 2010, kahden työssäkäyvän vanhemman palkansaajaperhe, kaksi lasta.
5 4 1. JOHDANTO 1.1 Työn verotukseen liittyviä käsitteitä Työn välittömiä veroja ovat työntekijöiden palkastaan maksamat tuloverot sekä veronluonteiset sosiaalivakuutusmaksut, työnantajan maksamat palkkasidonnaiset ja veronluonteiset sosiaalivakuutusmaksut sekä joissakin maissa työnantajan maksamat koko palkkasummaan sidotut työnantajamaksut. 1 Verotus vaikuttaa työn hintaan kolmea kautta: työnantajan palkkasidonnaisina, veronluonteisina sosiaalivakuutusmaksuina, työntekijän palkkasidonnaisina veroina ja veronluonteisina maksuina sekä työntekijän kulutuksessaan maksamina välillisinä veroina. Nämä kolme tekijää muodostavat palkkatulon kokonaisverokiilan. Palkkaan sidotut verot ja veronluonteiset maksut muodostavat suurimman osan verokiilasta. Usein verokiilasta puhuttaessa tarkoitetaankin vain työntekijän ja työnantajan maksamia palkkasidonnaisia veroja ja veronluonteisia maksuja. Myös tässä selvityksessä keskitytään työn välittömien verojen kansainväliseen vertailuun, eli siihen osaan kokonaisverokiilaa, josta kulutusverotuksen osuus on jätetty pois. Tätä verokiilan osaa kutsutaan palkkaverokiilaksi. Verokiilalla on olennainen osansa talousteoreettisessa tutkimuksessa. Toisaalta verokiilan kaventamisen ajatellaan lievittävän palkankorotusvaatimuksia, alentavan työn hintaa ja siten lisäävän työllisyyttä. Toisaalta verokiilan leikkauksen ajatellaan nostavan ostovoimaa ja parantavan kulutuskysyntää. Veronmaksajain Keskusliitto on jo kuudentoista vuoden ajan seurannut verokiilan ja palkkaverotuksen kehitystä Suomessa (ks. esim. Kurjenoja 1998, 2003, 2007 ja Lehtinen 1995a ja 1995b). Kokonaisverokiila on Suomessa kaventunut 1990-luvun huippuvuosiin verrattuna ennen kaikkea siksi, että tuloverotusta on kevennetty. 1.2 Selvityksen vertailumaat Veronmaksajain Keskusliitto on tutkinut 17 OECD-maan palkkaverotuksen tasoa vuodesta 1995 lähtien (ks. Lehtinen 1995). Alkuperäiset maat ovat Alankomaat, Belgia, Espanja, Italia, Itävalta, Ranska, Saksa, Suomi, Britannia, Norja, Ruotsi, Sveitsi, Tanska, Australia, Japani, Kanada ja Yhdysvallat. Selvitykseen valittiin Suomen kaltaisia pitkälle kehittyneitä markkinatalousmaita, jotka olivat Suomen tärkeitä vientimaita. Lisäksi mukaan otetuissa maissa luonnollisten henkilöiden tuloverotus ja sosiaalivakuutusmaksut muodostivat merkittävän osan kertyneistä verotuloista. Pohjoisen Euroopan maat ovatkin 1 Näitä viimeksi mainittuja työnantajamaksuja ei Suomessa peritä.
6 5 vertailujoukossa kattavasti edustettuina. Vuonna 2004 maiden joukkoon otettiin mukaan myös Viro, joten vertailumaiden lukumäärä kohosi 18 valtioon eri puolilla maailmaa. Nyt selvityksessä on mukana kaikkiaan kaksitoista Euroopan unionin jäsenmaata (joista kahdeksan on euromaata), kaksi Euroopan unionin ulkopuolista eurooppalaista maata sekä neljä Euroopan ulkopuolista maata. Vertailumaiden joukko on erilainen kuin laajemmissa EU:n tai OECD-maiden kansainvälisissä vertailuissa. Toisaalta elintasoltaan samankaltaisten maiden laaja kansainvälinen vertailu sopii hyvin juuri globaaliin palkkaverovertailuun. Veronmaksajain Keskusliiton palkkaverovertailu myös täydentää EU- tai OECDmaiden tilastoja ajantasaisemmilla tiedoilla. 1.3 OECD:n selvitys keskivertotyöntekijän tuloveroista OECD on jo pitkään selvittänyt keskipalkkaisen työntekijän verorasitusta eri jäsenmaissa. Tuorein julkaistu selvitys koskee vuosia (OECD 2010b). OECD:n laskelmien veroperusteet ovat siis vanhempia kuin tässä selvityksessä. Toinen keskeinen ero Veronmaksajien ja OECD:n selvitysten välillä on laskelmien pohjana olevissa tulotiedoissa. OECD:n lähtökohtana on keskituloisen palkansaajan vuosipalkka kussakin maassa. Tulotasoa ei siten ole vakioitu maiden välillä, vaan on pyritty vertaamaan palkansaajien verotusta kunkin maan paikallisella palkkatasolla. Veronmaksajien selvityksessä tarkastellaan samaa palkkatasoa markkinakurssein muunnettuna eri maiden valuutoiksi. OECD:n selvityksessä tarkasteltavien palkkojen väliset erot ovat melko pieniä. Perheettömällä työntekijällä työn verotus lasketaan keskipalkan lisäksi 67 ja 167 prosenttia keskipalkasta ansaitseville. Suurituloisimman työntekijän palkka ei OECD:n selvityksessä ulotu tuloveroasteikon ylimpään marginaaliin kuuluviin palkkoihin Suomessa eikä kaikissa muissakaan vertailumaissa. Aikaisemmin ero ylimpään marginaaliluokkaan oli varsin suuri, mutta vuonna prosenttia keskipalkasta ansaitsevan palkka ( euroa) on kuitenkin jo erittäin lähellä valtion tuloveroasteikon ylintä tulorajaa ( euroa). OECD:n ja Veronmaksajien selvitysten välisistä eroista huolimatta tuoreimman OECD:n selvityksen antama kuva keskimääräisen kokoaikatyötä tekevän työntekijän verotuksesta on hyvin samanlainen kuin Punakallion (2009) samalta vuodelta tekemässä selvityksessä. Molemmissa vertailuissa keskituloisia perheettömiä palkansaajia verottavat ankarimmin Saksa, Belgia ja Tanska. Veronmaksajien vertailujoukkoon kuuluvien 17 OECD-maan 2 joukossa Suomi oli OECD:n mukaan viime vuonna yhdeksänneksi ankarin ja Punakallion mukaan seitsemänneksi ankarin perheettömän keskituloisen palkansaajan verottaja. OECD:n selvityksessä keskipalkka ( ) on hieman Veronmaksajien vertailua ( ) korkeampi. 2 Vuonna 2009 Viro ei vielä ollut OECD:n jäsenmaa.
7 6 OECD on ulottanut laskelmansa koskemaan myös erituloisia palkansaajia sekä kahden tulonsaajan lapsiperheitä. OECD:n selvitykseen sisältyy verotuksen lisäksi myös tietoja kotitalouksien saamista tulonsiirroista, jotka on tässä rajattu tarkastelujen ulkopuolelle. 1.4 Vertailun palkkarakenne ja perhetyypit Jotta tuloverotuksen tasosta ja Suomen suhteellisesta asemasta palkkaverokilpailussa saisi kattavan kuvan, tässä selvityksessä tarkastellaan palkkatuloilla elävää työntekijää neljällä eri tulotasolla. Myös tarkasteltava pienin palkka on uskottavasti pääasiallinen toimeentulon lähde yksinäiselle palkansaajalle, eivätkä mahdolliset tulonsiirrot ole tarkastelussa olennaisia. Seuraamalla tuloveroasteen muutoksia tulotason noustessa saadaan käsitys kunkin maan tuloverotuksen progressiosta. Selvityksen toiseksi alin palkkataso, euroa, vastaa talouden keskipalkkaa Suomessa tänä vuonna. Alin palkkataso on noin 65 prosenttia keskipalkasta ja toiseksi alin taso noin 65 prosenttia toiseksi ylimmästä palkkatasosta. Tarkasteltavan palkkahaitarin ylin esimerkkipalkka on viisinkertainen alimpaan palkkatasoon verrattuna. Tuloverotuksen kireyttä selvityksen eri maissa on tarkasteltu tällä palkkarakenteella vuodesta OECD-maiden keskipalkat vuodelta 2009 löytyvät liitteestä 1. Viron, Espanjan, Italian, Yhdysvaltojen ja Kanadan keskipalkat ovat selvästi pienempiä kuin selvityksessä käytettävä toiseksi alin vertailupalkka. Sen sijaan esimerkiksi Norjassa, Sveitsissä, Tanskassa ja Alankomaissa maan keskimääräinen palkka ylittää selvityksessä käytettävän toiseksi alimman esimerkkipalkkatason. Ruotsin ja Suomen keskipalkat ovat varsin lähellä toisiaan. Vertailun ylin palkkataso, euroa vuodessa, on suomalaisittain varsin korkea. Korkeimpaan mahdolliseen marginaaliveroprosenttiin (56,8 %) päädytään Suomessa kuitenkin jo euron verotettavilla vuosituloilla 3, sillä valtion tuloveroasteikon ylin asteikkoluokka alkaa euron ylittävistä verotettavista tuloista. 4 Monissa maissa palkkahaitari on kuitenkin leveämpi kuin Suomessa, joten riittävän korkea ylin palkkataso on kansainvälisessä vertailussa järkevää. Taulukossa 1.1 esitetään selvityksessä käytetyt palkkatasot perhetyypeittäin. 3 Marginaaliveroprosentti on korkeimmillaan tällä tulovälillä kunnallisverotuksen ansiotulovähennyksen ja työtulovähennyksen poistumisen vuoksi. Selvityksen ylimmän esimerkkipalkan marginaaliveroprosentti on hieman matalampi. 4 Ylin euron esimerkkipalkkataso ylittää reilusti tuloveroasteikon ylimmän tuloluokan alarajan monissa maissa. Esimerkiksi Ruotsissa ylimmän tuloluokan alaraja on SEK (noin euroa) ja Belgiassa euroa. Osassa maita valtion tuloveroasteikon ylin tuloluokka on sen sijaan hyvin korkealla. Saksassa se alkaa vasta eurosta, Yhdysvalloissa USD:sta (noin euroa) ja Sveitsissä Sveitsin frangista (noin euroa).
8 Taulukko 1.1 Selvityksen palkkatulot vuonna 2010, euroa/vuosi. Yksinäinen henkilö ja yhden tulonsaajan perhe Kahden tulonsaajan perhe = = = Yllä esitetyllä palkkarakenteella kuvataan siis tuloverojärjestelmän progressiivisuutta meillä ja muualla eikä tyypillisten esimerkkipalkansaajien verotusta. Toki valitun palkkarakenteen palkkatasoille löytyy myös vastinetta suomalaisessa palkansaajakentässä (Tilastokeskus). Alin palkkataso on hyvin lähellä esimerkiksi yksityisen sektorin myyjien ja tarjoilijoiden kokkien, keittäjien ja kylmäkköjen kampaajien ja kosmetologien linja-auton kuljettajan kuntasektorin koulunkäyntiavustajan tai pysäköinninvalvojan mediaanipalkkaa. Toiseksi alinta palkkatasoa vastaavat esimerkiksi tietotekniikan tukihenkilöiden putkiasentajien tai huoltoaseman hoitajien ansiot sekä kuntasektorilta esimerkiksi palotarkastajan rakennusmestarin pianonsoitonlehtorin tai ensihoitajan mediaanipalkat. Toiseksi ylimmälle palkkatasolle ulottuvia mediaanipalkkoja on esimerkiksi kuntasektorilla kaupunginarkkitehdeillä tai sivistys- tai koulutoimen johtajilla valtiolla ylikomisarioilla ja yksityisellä sektorilla lainopillisilla asiantuntijoilla. Ylimmälle palkkatasolle yltävät esimerkiksi kuntasektorin johtajaylilääkäreiden kokonaisansioiden keskiarvo tai johtavan rehtorin tai maakuntajohtajan ylin palkkadesiili sekä yksityisen sektorin yrityspalvelujohtajan ylin palkkadesiili.
9 8 Yksinäisen tulonsaajan lisäksi palkkaveroselvityksessä tarkastellaan kaksilapsista perhettä, jossa lasten iät ovat 5 ja 7 vuotta. 5 Lapsiperheissä joko toinen puoliso on täysin tuloton tai molemmat vanhemmat ovat palkkatyössä. Yhden tulonsaajan perhe on monissa maissa yleisempi perhetyyppi kuin Suomessa, jossa vuotiaiden naisten työllisyysaste vuoden 2010 kolmannella neljänneksellä oli 67,5 prosenttia. Miesten vastaava työllisyysaste oli samalla aikavälillä 70,3 prosenttia. Suomen kannalta on mielekästä tarkastella perhettä, jossa molemmat vanhemmat ovat palkkatyössä, mutta yhden tulonsaajan perhe kuvaa paremmin perheiden verotusta monissa muissa maissa Vertailussa käytetyt veroperusteet Laskelmissa tarkastellaan kaikkia palkkatuloihin kohdistuvia tuloveroja ja veronluonteisia maksuja kussakin maassa. Tältä osin laskelmien lähtökohta on sama kuin OECD:n selvityksessä keskimääräisen palkansaajan tuloverotuksesta eri maissa. Rajausten mukaan kirkollisveroa ei tyypillisesti sisällytetä verolaskelmiin, koska se ei ole pakollinen vero 7. Laskelmissa huomioidaan vain viran puolesta automaattisesti tehtävät verovähennykset. Mahdolliset paikalliset tuloverot (kunnallis- tai osavaltioverot yms.) lasketaan yleensä keskimääräistä verokantaa käyttäen. Yhdysvaltojen (Coloradon osavaltio), Kanadan (Ontarion osavaltio) ja Sveitsin (Zürichin kantoni) osalta laskelmat on tehty valitulle esimerkkialueelle, jonka verotaso ei ole poikkeuksellinen ja joka edustaa maan keskitasoa. Suomen osalta laskelmissa on huomioitu seuraavat palkansaajan maksamat verot ja veronluonteiset maksut: valtion tulovero, kunnallisvero, kirkollisvero, sairausvakuutusmaksun päiväraha- ja sairaanhoitomaksu sekä palkansaajan työeläkemaksu ja työttömyysvakuutusmaksu. Laskelmissa on käytetty vuoden 2010 keskimääräistä kunnallisveroprosenttia, 18,98 % sekä keskimääräistä kirkollisveroprosenttia 1,33 %. Verojen rajaus on kirkollisveroa lukuun ottamatta sama kuin kansantalouden tilinpidossa ja kansainvälisissä verotilastoissa (OECD 2009b, OECD 2010b). Kirkollisvero sisällytetään laskelmiin, koska valtaosa eli vuoden 2009 lopussa 79,7 prosenttia suomalaisista kuului evankelisluterilaiseen kirkkoon. Työnantajien sosiaalivakuutusmaksuja tarkasteltaessa veronluonteisiksi tulkitaan kaikki lakisääteiset tai muutoin pakolliset maksut, jotka maksetaan julkisen sektorin organisaatioille sosiaalivakuutusetujen rahoittamiseksi, ja jotka määräytyvät työntekijän palkkatulojen, yrityksen maksaman palkkasumman tai yrityksen työntekijöiden lukumäärän perusteella. Lisäksi veronluonteinen sosiaalivakuutusmaksu ei ole vastikkeellinen, eli suoritetun maksun määrä ei suo- 5 Monessa maassa lasten iät vaikuttavat verotuksen kautta annettavan perhetuen suuruuteen. 6 Pelkästään euron vuosituloilla eläminen Suomessa ilman tulonsiirtoja on kahden vanhemman ja kahden lapsen perheelle vaikeahkoa. Siksi alin tulotaso yhden tulonsaajan suomalaisilla perheillä ei ole käytännössä kovin realistista, kun mahdollisia tulonsiirtoja ei huomioida. 7 Tästä periaatteesta poiketaan sekä Suomen että vertailukelpoisuuden vuoksi myös Ruotsin kohdalla.
10 9 raan vaikuta etuuden määrään. Sosiaalivakuutusmaksujen rajaus noudattaa OECD:n verotilastoissaan käyttämää luokitusta (OECD 2009b, OECD 2010b). Käytännössä varsinkin työnantajien sosiaalivakuutusmaksuihin liittyy monia tulkinnanvaraisuuksia, joten tulokset eri selvityksissä saattavat poiketa jossain määrin toisistaan. Tässä selvityksessä on rajatapauksissa pyritty noudattamaan OECD:n omaksumia käytäntöjä 8. Työnantajamaksujen suuruuteen vaikuttavat useissa maissa myös oletukset työntekijän ammatista sekä esimerkiksi erilaiset työnantajamaksuille säädetyt verohelpotukset 9. Yksityisen työnantajan maksamien sosiaalivakuutusmaksujen yhteismäärä on Suomessa vuonna 2010 keskimäärin 22,3 prosenttia palkasta. Työnantajien lakisääteisiä veronluonteisia sosiaalivakuutusmaksuja ovat työeläke-, tapaturmavakuutus-, työttömyysvakuutus- ja ryhmähenkivakuutusmaksu sekä sairausvakuutusmaksu. Työnantajan kansaneläkevakuutusmaksu poistettiin kokonaan vuoden 2010 alussa. Työnantajan sairausvakuutusmaksu on kaikilta työnantajilta 2,23 % palkasta. Työnantajan palkkasumman mukaan porrastettuna työttömyysvakuutusmaksuna (2,12 %) on käytetty yksityisten työnantajien keskimääräistä maksua vuonna Eläkemaksuna on käytetty yksityisten työnantajien keskimääräistä TyEL-maksua (16,9 %), työnantajan tapaturmavakuutusmaksua 1,0 % ja työnantajan ryhmähenkivakuutusmaksu 0,072 %. Työnantajan toimialasta ja koosta johtuen todelliset veronluonteiset työnantajamaksut voivat olla suurempia kuin tutkimuksessa käytettävä yksityisten työnantajien keskiarvo. Suomea, Ruotsia ja Viroa koskevat laskelmat on tehty Veronmaksajain Keskusliitossa. Ruotsin laskelmat on tehty Ruotsin verohallinnon eli Skatteverketin verolaskurilla. Muiden maiden osalta verolaskelmat on pienin poikkeuksin laatinut Veronmaksajain Keskusliiton toimeksiannosta kansainvälisen tilintarkastustoimisto PricewaterhouseCoopersin Helsingin toimisto. 10 Pääasiassa laskelmat on tehty kullekin tarkasteltavalle maalle verovuoden 2010 alussa voimassaolevien veroperusteiden mukaan. 8 Osa Australian eläketurvasta rahoitetaan työnantajamaksuilla (the Superannuation Guarantee system), mutta yksityisillä rahastoilla, vakuutetun henkilökohtaisilla tileillä ja vakuutetun omilla eläketurvaa koskevilla päätöksillä on järjestelmässä huomattava rooli. Tämän vuoksi Australian työnantajamaksuja ei tässä selvityksessä tulkita veroluonteiseksi sosiaalivakuutusmaksuksi kuten ei OECD:n tilastoissakaan (OECD 2010b). 9 Ranskan työnantajamaksuja laskettaessa on oletettu, että kahden alimman palkkatason työntekijät eivät ole esimiesasemassa ja kahden ylimmän palkkatason työntekijät ovat. Maksuihin ei ole OECD:n esimerkin mukaisesti sisällytetty paikallisveroa, joka Pariisin alueella on 2,5 prosenttia bruttopalkasta. Esimerkkilaskelmien pienin tulotaso on heinäkuussa 2005 voimaan tulleen maksualennuksen piirissä. Alennuksen vaikutus työnantajamaksuihin on arvioitu laskelmissa. 10 Yhdysvaltojen veroprosenttien laskemisessa on hyödynnetty verohallinnon IRS:n sivulta löytyvää laskuria. Ranskan ja Italian sosiaalivakuutusmaksut on laskettu OECD:n, IBFD:n ja PriceWaterhouseCoopersin tietojen perusteella. Perheellisillä Britannian veroprosenteissa on huomioitu ansiotulovähennyksen ja lapsihyvityksen yhteisvaikutus.
11 1.6 Palkkatulojen muuntaminen eri valuutoiksi 10 Veronmaksajain Keskusliiton aikaisemmissa, ennen vuotta 2002 tehdyissä palkkaverovertailuissa on tarkasteltu ostovoimaltaan vertailukelpoisia palkkatuloja (esim. Autio 2000, Autio ja Kurjenoja 2001). Vuonna 2002 euron käyttöönoton myötä aikaisempaa käytäntöä muutettiin. Kaikissa mukana olevissa euromaissa palkkatasot ovat euromääräisesti samoja. Palkkaverovertailu kuvaa sitä, kuinka paljon euroja palkansaajalle jää tuloverotuksen jälkeen käteen samalla euromääräisellä tulotasolla. Sitä, mikä on netto- tai bruttopalkan ostovoima eri maissa, ei käsitellä. Samaa periaatetta sovelletaan myös euroalueen ulkopuolisiin maihin. Kunkin maan palkkatasot on muunnettu sen maan valuutaksi markkinakursseja käyttäen (liite 1). Koska markkinakurssit vaihtelevat päivittäin, myös markkinakursseilla muunnetut valuuttamääräiset palkkatasot vaihtelevat. Euroalueen ulkopuolisten maiden muuntokursseiksi on valittu vuoden 2010 ensimmäisen vuosineljänneksen keskikurssit (Suomen Pankki).
12 11 2. VEROTUOTOT JA TYÖN VEROTUKSEN KEHITYSSUUNTAUKSET 2.1 Kokonaisveroasteet Kokonaisveroaste suhteuttaa kaikki julkisen sektorin keräämät verotulot bruttokansantuotteeseen. Mittari kuvastaa julkisen sektorin laajuutta kansantaloudessa. Kokonaisveroasteen tulkintaan liittyy kuitenkin ongelmia erityisesti kansainvälisissä vertailuissa. Eroja maiden välillä synnyttävät muun muassa valtioiden mahdollisuus jakaa julkista tukea joko suorina tukina tai verovähennyksinä sekä tulonsiirtojen verollisuus tai verottomuus. Myös maiden erilaiset tavat rahoittaa eläkkeitä sekä harmaan talouden osuus kansantaloudessa vaikuttavat veroasteen tasoon. Ongelmista huolimatta kokonaisveroaste on laajasti käytetty tunnusluku, josta on olemassa kattavasti tilastotietoa. Taulukossa 2.1 esitetään vertailumaiden kokonaisveroasteet Kokonaisveroasteen vieressä on järjestysluku-sarake, joka kuvaa kyseisen maan suhteellista asemaa kokonaisveroasteen perusteella tarkasteltavana vuonna. Taulukko 2.1 Kokonaisveroasteet selvityksen vertailumaissa Lähde: Tilastokeskus, OECDiLibrary, Viro: European Commission % % % % % % % Tanska 43,0 2 46,1 2 46,5 2 48,8 1 49,4 2 50,8 1 48,3 1 Ruotsi 46,4 1 47,4 1 52,2 1 47,5 2 51,8 1 49,5 2 47,1 2 Belgia 41,3 5 44,4 3 42,0 5 43,6 4 44,9 4 44,7 3 44,3 3 Italia 29, , ,8 9 40,1 9 42,3 8 40,8 8 43,2 4 Ranska 40,1 6 42,8 4 42,0 5 42,9 5 44,4 5 43,9 4 43,1 5 Suomi 35,8 9 39,8 8 43,7 3 45,7 3 47,2 3 43,9 4 43,0 6 Itävalta 38,9 7 40,8 7 39,7 8 41,4 7 43,2 6 42,3 7 42,9 7 Norja 42,4 4 42,6 5 41,0 7 40,9 8 42,6 7 43,5 6 42,1 8 Alankomaat* 42,9 3 42,4 6 42,9 4 41,5 6 39,7 9 38,5 9 37,5 9 Saksa 36,4 8 36, , , , , ,4 10 Britannia 34, ,0 9 35, , , , ,7 11 Espanja 22, , , , , , ,0 12 Kanada 31, , , , , , ,2 13 Viro** 36,3 31,0 30,6 32,2 Australia* 26, , , , , , ,8 14 Sveitsi 24, , , , , , ,4 15 Japani* 26, , , , , , ,3 16 Yhdysvallat 26, , , , , , ,9 17 EU 15*** 34,9 37,6 38,2 39,0 40,6 39,7 39,4 OECD* 31,0 32,7 33,8 34,8 36,1 35,8 35,8 * Viimeisin luku on vuodelta ** Viron tiedot vuosilta , lyhyen aikasarjan vuoksi Viron järjestyslukua ei verrata muihin maihin. *** Vuoden 2008 tieto laskettu ilman Alankomaita.
13 12 Kokonaisveroasteet vaihtelevat maiden välillä huomattavasti. Myös yksittäisen maan veroaste vaihtelee eri vuosina veropolitiikasta ja suhdannetilanteesta riippuen. Esimerkiksi Suomen kokonaisveroaste oli vuonna 1985 kahdeksas 17 OECD-maan vertailussa luvun alun talouslama ja sen aikana toteutetut veronkiristykset nostivat Suomen veroasteen kuitenkin vertailumaiden kolmen kireimmän verottajan joukkoon. Omaa luokkaansa olivat Ruotsi ja Tanska. Sen jälkeen talouskasvu ja harjoitettu veropolitiikka ovat laskeneet veroastetta lama-ajan huippulukemista. Vuonna 2008 Suomen kokonaisveroaste oli vertailumaiden kuudenneksi kirein. Veroaste on kuitenkin noin seitsemän prosenttiyksikköä korkeammalla tasolla kuin 1980-luvun alussa. Muutoksen yksi osasyy löytyy muun muassa eläkerahastojen kartuttamisesta. Kuvassa 2.1 esitetään Suomen sekä OECD- ja EU-maiden keskimääräisen veroasteen kehitys vuosina Suomen veroaste on EU- ja OECDmaiden keskimääräistä tasoa korkeampi. EU-maiden veroaste on pysytellyt jo useamman vuoden 40 prosentin tuntumassa. Myös OECD-maiden keskimääräinen veroaste on pysynyt 1990-luvulta lähtien varsin tasaisena, mutta tasoltaan EU-maita keveämpänä. OECD-maiden joukossa on enemmän verotukseen kriittisesti suhtautuvia maita, kuten USA, Kanada ja Meksiko. Kuva 2.1 Kokonaisveroaste Suomessa sekä EU- ja OECD-maissa keskimäärin Lähde: OECD, Tilastokeskus, valtiovarainministeriö % *ennuste Suomi EU15 OECD-maat * 2.2 Verorakenne ja työn verotus Valtaosa verotuotoista kerätään OECD-maissa työn verotuksella eli henkilökohtaisella tuloverolla ja työn sivukuluilla. Muita perinteisiä verotuskohteita ovat kulutusverot, yhteisöiltä perittävät tuloverot sekä omaisuusverot. OECD-
14 13 maiden verorakennetta kuvaavasta taulukosta (ks. taulukko 2.2) näkyy, että henkilökohtainen tulovero on ollut valtioille pitkään suurin yksittäinen tulonlähde. Sen merkitys on kuitenkin vähentynyt 1990-luvulta lähtien. Toisaalta samaan aikaan työnantajien ja työntekijöiden maksamien sosiaaliturvamaksujen taso on noussut. Kokonaisuutena työn verotuksen osuus verotuotoista on siten pysynyt 1970-luvulta lähtien melko samana, mutta nykyisin sosiaaliturvamaksujen merkitys työn verotuksessa on kasvanut. Maiden väliset vaihtelut verorakenteen painotuksissa ovat kuitenkin suuria. Taulukko 2.2. Verorakenne OECD-maissa keskimäärin: Eri verolajien prosenttiosuus maan kokonaisverotuotoista, %. Lähde: OECD 2010b Henkilökohtainen tulovero Yhteisöverot Sosiaaliturvamaksut Omaisuusverot Yleiset kulutusverot, esim. arvonlisävero Erityiset kulutusverot, esim. energiaverot Muut YHTEENSÄ Valtaosassa Euroopan maita välittömät verot, välilliset verot ja sosiaaliturvamaksut tuottavat verotuotoista kukin noin kolmanneksen. Tällaisia maita ovat esimerkiksi Itävalta, Saksa ja Italia. Joissakin maissa kuten Pohjoismaissa ja Britanniassa verorakenne painottuu hieman muita kohteita voimakkaammin tuloverotukseen. Erityisen voimakkaasti näin tapahtuu Tanskassa, jossa sosiaaliturvamaksuja ei ole juuri lainkaan. Sosiaaliturvamaksut ovat sen sijaan kireitä muun muassa Alankomaissa ja Ranskassa. Euroopan ulkopuolisissa selvityksen vertailumaissa verorakenne painottuu työn verotukseen. Vielä kehittyvissä kansantalouksissa, kuten esimerkiksi Meksikossa ja Baltian maissa, verorakenne painottuu tyypillisesti kulutuksen verotukseen. 2.3 Työn verotuksen kehityssuuntauksia Kireän työn verotuksen haitat tunnustetaan laajasti. Viime vuosien verouudistuksilla onkin rohkaistu investointeihin ja yrittäjyyteen sekä lisätty työnteon kannustavuutta. Jeffrey Owensin (2005) mukaan yleisenä piirteenä OECDmaiden verouudistuksissa on ollut veroasteiden alentaminen ja veropohjan laajentaminen. Kun 1980-luvun puolessa välissä suurimmassa osassa OECDmaita tuloverotuksen ylin marginaaliveroprosentti oli yli 65 prosenttia, se on nykyään alle 50 prosenttia. Käytännössä verouudistukset ovat olleet onnistuneita erityisesti yritysverotuksen puolella. Työn verotuksen keventäminen on osoittautunut kuitenkin monissa maissa varsin vaikeaksi, muun muassa ansiotason vuosittaisen nousun vuoksi. Vaikka suurimmassa osassa OECD-maita sovelletaan henkilöverotuksessa progressiivista tuloveroasteikkoa kaikkiin verotettaviin tuloihin, Owens näkee
15 14 verouudistuksissa kaksi suuntausta. Ensimmäisessä suuntauksessa palkkaja eläketulojen verotus on erotettu pääomatulojen verotuksesta siten, että pääomatuloja verotetaan yhdellä veroprosentilla ja muita tuloja progressiivisen järjestelmän mukaan. Tähän suuntaan verotusta on kehitetty Skandinavian maissa ja Alankomaissa. Puhtaimmillaan eriytetty järjestelmä on Norjassa 11. Toisessa suuntauksessa verotusta on kehitetty tasaveromallin suuntaan. Viro ja Liettua kehittivät järjestelmäänsä tasaveron suuntaan Euroopan maista ensimmäisinä jo vuonna 1994, ja pian muut Baltian maat, Venäjä ja eräät Itä- ja Keski-Euroopan maat seurasivat perässä. Slovakia otti tasaveron käyttöön ensimmäisenä OECD-maana vuonna Käytännössä tasaverojärjestelmä ei toteudu puhtaana missään, sillä henkilökohtaiset vähennykset keventävät varsinkin pienituloisten verotusta. Todellisuudessa verotus onkin lievästi progressiivista myös yhden tuloveroprosentin maissa. Verouudistusten yhtenä pyrkimyksenä on Owensin mukaan ollut työnteon kannattavuuden ja kannustavuuden lisääminen pienipalkkaisilla ja vähemmän koulutetuilla työntekijöillä. Tätä tarkoitusta varten monessa maassa on otettu käyttöön erityinen verovähennys, jolla kevennetään työnteosta saatavan tulon verotusta. Verouudistuksia on perusteltu myös tarpeella yksinkertaistaa järjestelmää ja tehdä siitä veronmaksajien kannalta oikeudenmukaisempi. Edellä mainittujen jo pidempiaikaisten suuntausten jälkeen globalisaatio, väestörakenteen muutokset sekä talouskasvuun liittyvät epävarmuudet ovat tuoneet työn verotuksen kehitykseen omat mausteensa. Kiristyvä kilpailu on lisännyt painetta keventää työn ja osaamisen verotusta, mutta toisaalta samaan aikaan julkisten palvelujen kysyntä kasvaa. Kysyntää kasvattaa muun muassa väestön ikääntyminen sekä väestön elintason nousun myötä lisääntynyt palvelujen kysyntä ja laatuvaatimusten nousu 12. Samaan aikaan kansainvälinen talouslama on heikentänyt julkisen sektorin rahoitusasemaa ympäri maailmaa ja monissa maissa taistellaan edelleen varsin hitaan talouskasvun kanssa. Aivan tuorein kehitys antaakin viitteitä siitä, että jo pitkään jatkunut työn verotuksen keveneminen eri puolilla maailmaa on tasaantumassa. Kun viime vuonna lähes kaikki selvityksen vertailumaat elvyttivät kansantalouttaan verokevennyksin ja useissa maissa elvytys kohdistui myös työn verotukseen, niin kuluvan vuoden veropolitiikkaan Euroopassa on lyönyt leimansa varovaisuus, julkisen sektorin rahoitusaseman parantaminen ja elvytyksen asteittainen poistaminen markkinoilta. Osassa maita, kuten Britanniassa, on turvauduttu korkeimpien marginaaliveroprosenttien kiristämiseen. Kiristyksiä on perusteltu lähinnä oikeudenmukaisuussyillä. Toisaalta työn verotus on kuitenkin keventynyt Tanskassa aiemmin tehdyn vero-ohjelman tullessa voimaan. Valtaosassa maita työn verotus on pysynyt ennallaan. Asetelma on kilpailullisesti houkutteleva vakaan julkisen talouden omaavalle valtiolle. 11 Järjestelmä otettiin käyttöön Ilmiötä kutsutaan Wagnerin laiksi. Teknologinen kehitys tuo esimerkiksi markkinoille jatkuvasti uusia lääkkeitä ja hoitomenetelmiä, joilla entistä sairaampia potilaita pystytään pitämään pidempään hengissä. Tämä voi kasvattaa julkisen sektorin kustannuksia, kun uudet teknologiat otetaan kaikkien kuntalaisten käyttöön. (VM 2010).
16 3. TAUSTATIETOA VERTAILUMAIDEN VEROTUKSESTA Verotus selvitykseen kuuluvissa euromaissa Alankomaat Alankomaiden veroaste liikkuu hieman EU:n keskiarvojen yläpuolella. Verotuotot jakaantuvat melko tasaisesti välittömien verojen, sosiaaliturvamaksujen ja välillisten verojen kesken. Maan verojärjestelmä on pysynyt rakenteeltaan varsin samankaltaisena vuoden 2001 mittavan verouudistuksen jälkeen (ks. liite 2). Tosin sen jälkeen on kevennetty muun muassa yritysverokantoja vuonna Viime vuosina Alankomaiden veropolitiikalla on tavoiteltu yrittäjyyden edistämistä, verojärjestelmän yksinkertaistamista sekä ympäristön parempaa huomioimista. Alankomaiden ympäristöverotus on yksi Euroopan kattavimmista, sillä maassa on käytössä energia- ja ajoneuvoverojen lisäksi muun muassa vesivero hanavedelle ja pohjavedelle sekä jätevero. Ansiotulojen ohella Alankomaissa verotetaan myös asumistuloa progressiivisilla veroasteikoilla. Sen sijaan muiden tulolähteiden, kuten tulojen huomattavista osakeomistuksista sekä säästöjen ja investointien tuottojen, verotus on suhteellista. Huomattavien osakeomistusten tuottoihin sovellettava verokanta on 25 ja kolmannen tulolähteen tuoton verokanta on 30. Palkkatuloja verotetaan neliportaisella tuloveroasteikolla, jonka alin marginaaliveroprosentti on 33,45 ja ylin 52 (ks. tarkemmin liite 2). Kahden alimman asteikkoluokan veroprosentit sisältävät kansallisen sosiaalivakuutusmaksun (31,15 % vuonna 2010). Kansallisen sosiaalivakuutusmaksun ohella työntekijät maksavat palkkatuloistaan sosiaaliturvamaksuja 13, joita ovat muun muassa tuloista riippuva sairausvakuutusmaksu (7,05 %) ja työkyvyttömyysvakuutusmaksu (5,7 %). Työntekijän työttömyysvakuutusmaksu poistettiin vuoden 2009 alusta. Jokainen aikuinen maksaa perusterveydenhuollosta myös kiinteän summan 14, joka kompensoidaan pienituloisille. Lisäksi työnantaja maksaa useita muita työn teettämiseen liittyviä vakuutusmaksuja. Alankomaissa työn verotusta kohtuullistetaan erilaisilla verohyvityksillä. Työntekijät ovat oikeutettuja yleiseen perushyvitykseen sekä työtulohyvitykseen. Vuoden 2010 alusta lähtien palkkatulojen määrä vaikuttaa työtulohyvityksen määrään. Alle euron vuosittaisilla palkkatuloilla hyvitys on alle 57- vuotiailla maksimissaan euroa ja euroa tämän ylittävillä vuosituloilla. Yksinhuoltajavanhemmille, työssäkäyville vanhemmille ja iäkkäämmille verovelvollisille myönnetään lisäksi erillisiä verohyvityksiä. Perheille, joissa on alle 18-vuotiaita lapsia, myönnetään lapsilisää. Lapsilisän määrä riippuu lapsen iästä ja tietyissä tapauksissa myös perheen koosta. Matalammilla vuosituloilla lapsilisää kasvatetaan tulosidonnaisella osalla. Puo- 13 Työntekijän sosiaalivakuutusmaksut ovat eri maksuja kuin kansalliset sosiaaliturvamaksut. 14 Perusterveysmaksu on keskimäärin noin 1012 euroa vuodessa. Vastikkeellisuuden vuoksi sitä ei lueta veroksi tässä selvityksessä, kuten ei myöskään esim. OECD:n julkaisuissa.
17 16 lisoita verotetaan yksilöllisesti heidän omista tuloistaan, mutta tiettyjen tulojen ja kustannusten kohdalla puolisot saavat itse päättää tulojen ja kustannusten keskinäisestä jakamisesta. Alankomaiden talous on palaamassa kasvu-uralle kansainvälisen talouskriisin synnyttämän pudotuksen jälkeen. Lähinnä yritysverotuksen ja rakennusalan tukemiseen kohdistuneen elvytyksen seurauksena julkisen talouden rahoitusalijäämä on kuitenkin suuri. Vuoden 2010 keskeiset veropäätökset painottuivat yritysverotuksen kannustavuuden edistämiseen ja perintö- ja lahjaverotuksen uudistamiseen. Muita pienempiä veromuutoksia ovat alennetun 6 prosentin alv-kannan ulottaminen muun muassa talojen remontointitoimintaan, eräät verojärjestelmää yksinkertaistavat hallinnolliset päätökset sekä autoilun ympäristönäkökohtia tukevat veropäätökset. Kuluvan vuoden huhtikuussa valtiovarainministeriön asettama asiantuntijaryhmä julkaisi raportin 15 Alankomaiden verojärjestelmän kehittämiseksi. Raportissa suositellaan tuloveropohjan laajentamista sekä tuloveroasteiden keventämistä, muun muassa asuntolainojen korkovähennyksen asteittaista poistamista, alennetun arvonlisäverokannan poistamista ja yleisen arvonlisäverokannan korottamista sekä kiinteistöjen omistajuusveron käyttöönottoa. (International Bureau of Fiscal Documentation 2010a ja 2010b, European Commission 2010.) Belgia Belgia on korkean kokonaisveroasteen maa, jossa pääosa veroista kerätään palkansaajien ja yritysten tuloveroilla. Kulutusverojen merkitys verorakenteessa on EU:n keskiarvoja matalampi. Tuloverotusta uudistettiin Belgiassa laajalla ohjelmalla vuosina , mutta verouudistus kevensi työn verotusta tosiasiallisesti vain hieman lähinnä työnantajien sosiaalivakuutusmaksujen kautta. Viime vuosina Belgiassa on elvytetty taloutta useilla verohelpotuksilla valtaosan veropäätöksistä kohdistuessa arvonlisäverotukseen ja erilaisten verovähennysten kasvattamiseen tuloverotuksessa. Vuonna 2010 kasvatettiin muun muassa työnantajien tilittämiin palkkaveroihin liittyvää vähennystä ja perusvähennyksen tuomaa verohyötyä kohdistettiin voimakkaammin pienituloisille. Kokonaisuutena tuloverotuksen taso pysyi suurin piirtein ennallaan. Verovelvollisen työtuloja verotetaan Belgiassa progressiivisella valtion tuloveroasteikolla (ks. liite 2). Veroasteikko on erittäin kireä jo varsin matalilla verotettavilla tuloilla. Kunnilla voi olla suhteellisesti määräytyviä paikallisia lisämaksuja, joiden keskiarvo on noin 7,4 prosenttia. Brysselin alue perii yhden prosentin ylimääräistä lisämaksua. Myös muilla alueilla on oikeus asettaa lisämaksuja tai myöntää verohelpotuksia. Belgian liittovaltioluonteen vuoksi veroasteet eri alueilla voivat vaihdella voimakkaasti. Belgian verojärjestelmä sisältää suuren joukon erilaisia verovähennyksiä tai verohyvityksiä. Näistä keskeisiä ovat euron perusvähennys, tulonhank- 15 Raportin nimi on Taxation can be smarter.
18 17 kimisvähennys 16 ja pienituloisille palkansaajille myönnettävä maksimissaan 610 euron verohyvitys. Perusvähennystä korotetaan muun muassa pienituloisuuden, lasten lukumäärän tai muiden perhetilanteeseen liittyvien tekijöiden perusteella. Verovuonna 2005 Belgiassa siirryttiin puolisoiden erillisverotukseen, jossa avio- ja avoliitossa asuvia puolisoita kohdellaan pääasiallisesti samalla tavoin. Puolisoiden verotuksessa on kuitenkin yhä yhteisverotuksen piirteitä. Suurempituloinen puoliso voi esimerkiksi siirtää huomattavan osan tuloistaan toiselle puolisolle, jos vähemmän ansaitsevan puolison tulot alittavat 30 prosenttia puolisoiden yhteisistä nettoansiotuloista. OECD on kritisoinut Belgian verojärjestelmässä erityisesti sen hajanaista veropohjaa, tapaa verottaa puolisoita sekä laajaa joukkoa erilaisia työllistämistä edistäviä verotukia. OECD:n mukaan Belgian työn verotus onkin liian kireää, verojärjestelmä tehoton sekä verotuksen yhteisvaikutus sosiaaliturvajärjestelmän kanssa sisältää lukuisia kannustinloukkuja. Belgia ei ole kuitenkaan toistaiseksi ryhtynyt julkisen talouden uudistuksiin, vaikka maan velkaantuminen on Euroopan huippua. Maan sisäpoliittinen riitely on vienyt voimia talousuudistuksilta. (European Comission 2010, International Bureau of Fiscal Documentation 2010a ja 2010b, OECD 2009b.) Espanja Espanjassa on uudistettu tuloverotusta vuosina 1999, 2003 ja Uudistusten tavoitteena oli yksinkertaistaa tuloverojärjestelmää sekä parantaa työn ja investointien kannustimia. Tuloverotuksen taso sekä kokonaisveroaste alittavatkin Espanjassa Euroopan keskiarvot. Asunto- ja rahoitussektori vetivät kansainvälisen talouskriisin myötä Espanjan kansantalouden syvään lamaan vuonna Aluksi hallitus elvytti voimakkaasti taloutta lisäämällä niin tuloverohelpotuksia, sosiaaliturvamaksujen alennuksia kuin myös pidentämällä verotilitysten maksuaikoja (Plan E). Osa elvytyksestä päättyi vuonna Valtioiden velkakriisin yhteydessä toukokuussa 2010 myös Espanja joutui taipumaan lisätoimiin julkisen talouden alijäämän kutistamiseksi. Lisätoimista merkittävimmät koskivat eläkejärjestelmää ja työmarkkinoita. Tuloverotuksessa karsittiin eräitä vähennyksiä ja vuoden 2011 alusta yli euroa ansaitsevien henkilöiden tuloverotusta esitetään kiristettäväksi. Kyseisen tulorajan ylittävien verotettavien tulojen marginaaliveroprosentti nousee 44:ään ja valtion tuloveroasteikkoon luodaan uusi tuloluokka euron ylittäville vuosituloille. Uuden tuloluokan marginaaliveroprosentti on 45. Verovelvollisen työtuloja verotetaan Espanjassa progressiivisella valtion tuloveroasteikolla (ks. liite 2). Työtuloista ei peritä paikallisia veroja, mutta sekä työntekijä ja työnantajat maksavat pakollisia sosiaaliturvamaksuja. Säästöjen verotus muutettiin vuoden 2010 alusta lähtien progressiiviseksi 18. Säästöjä ve- 16 Maksimimäärän (3 590 euroa) ylittävät todelliset tulonhankkimiskustannukset voidaan vähentää. 17 Pääkohdat uudistuksista löytyvät liitteestä Aikaisemmin säästöjä verotettiin suhteellisella 18 prosentin verokannalla.
19 18 rotetaan euroon asti 19 prosentin verokannalla, minkä jälkeen niiden veroprosentti nousee 21:een. Espanjan verojärjestelmä sisältää useita vähennyksiä ja verohyvityksiä. Veronmaksajakohtainen perusvähennys on euroa, minkä lisäksi työtuloista myönnetään tuloista riippuva työllisyysvähennys. Työllisyysvähennys on suurimmillaan alle euron verotettavilla vuosituloilla, mutta sen saa aina vähintään euron suuruisena. Alle euron verotettavista työtuloista myönnetään lisäksi ylimääräinen 400 euron verohyvitys. Verohyvitys myönnetään osittaisena vielä alle euron työtuloilla, mutta sen jälkeen hyvitystä ei enää myönnetä. Edellä mainittu 400 euron verohyvitys myönnettiin kaikille espanjalaisille palkansaajille ja yrittäjille. Lapsivähennyksen määrää kasvatetaan lasten lukumäärän mukaan aina neljänteen lapseen asti, minkä lisäksi alle kaksivuotiaista lapsista myönnetään lisävähennys. Alle kolmevuotiaiden lasten palkansaajaäideille kohdennetaan oma euron verovähennys, jolla kannustetaan äitejä palaamaan takaisin työelämään. Vuoden 2007 lopussa hallitus päätti uudesta lapsen syntymän tai adoption yhteydessä maksettavasta euron verohyvityksestä. Tämä kertaluonteinen verohyvitys poistettiin vuoden 2010 tammikuun lopusta lähtien valtion säästöpäätösten yhteydessä. Espanja on pitänyt vuosina 2009 ja 2010 tuloveroasteikon ja henkilökohtaisten vähennysten euromäärät vuoden 2008 tasolla, mikä poikkeaa aikaisemmasta käytännöstä tehdä vuosittaiset inflaatiotarkistukset. Vuoden 2010 budjettipäätökset eivät sisältäneet säästöjen veromuutoksen lisäksi suuria uudistuksia tuloverotukseen. Yleinen 400 euron verohyvityksen poistuminen palkansaajilta kiristää kuitenkin tuloverotusta vuonna Kuluvan vuoden huhti- ja toukokuussa tehdyt uudet veropäätökset kohdistuivat lähinnä asumisen verotukseen, uuteen julkisen liikenteen matkakuluvähennykseen sekä lapsen syntymään liittyneen verohyvityksen poistamiseen. (European Comission 2010, International Bureau of Fiscal Documentation 2010a ja 2010b, PLANE.) Italia Italia on ollut koko 2000-luvun korkean veroasteen maa, jossa verotuottoja kerätään erityisesti työn verotuksella. Tuloverotusta on tosin uudistettu useaan otteeseen vuosina 1998, 2003, 2005 ja , mutta työn verotus on pysynyt kireänä. Osittain kireä tuloverotus aiheutuu Italian ammatinharjoittajien maksamasta laajapohjaisesta paikallisesta tuloverosta (IRAP). Tuoreimmilla tuloverouudistuksilla on tavoiteltu veronkierron vähentämistä ja pienituloisten verotuksen keventymistä. Italia on liikkunut myös vahvemman alueellisen verotusoikeuden suuntaan. Vuosien 2008 ja 2009 vaihteessa hallitus reagoi talouskasvun hidastumiseen elvytyksellä ja lukuisilla verohelpotuksilla. Vain harvat helpotukset ulottuivat kuitenkaan palkkatuloja saavien henkilöiden verotukseen. Poikkeuksena voidaan mainita lähinnä 36 prosentin verohyvitys vakituisen asunnon remontointikuluista vuosina Lisätietoa Italian verouudistuksista mainittuina vuosina löytyy liitteestä 2.
20 19 Italian tuloveroasteikon keskeiset muutokset 2000-luvulla ovat nähtävissä liitteessä 2. Kuluvana vuonna tuloveroasteikon alin marginaaliveroprosentti on 23 ja ylin 43. Valtion tuloveron lisäksi Italian alueilla ja kunnilla on oikeus määrätä tuloille erillinen lisävero. Palkansaajan alueelliset lisäverot vaihtelevat 0,9 prosentin ja 1,4 prosentin välillä ja kunnalliset verot nollasta 0,8 prosenttiin. Vähennysjärjestelmää on suunnattu uudelleen verosta vähennettävien hyvitysten suuntaan. Hyvityksiä myönnetään esimerkiksi lääkekulujen, puolison, lasten lukumäärän tai maksettujen pakollisten sosiaalivakuutusmaksujen perusteella. Verovelvollisen työ- tai eläketulojen perusteella myönnetään myös hyvitys ansiotuloista. Hyvityksen määrä riippuu verovelvollisen kokonaistuloista, joiden tulee alittaa euroa. Työtuloista myönnettävän ansiotulohyvityksen maksimimäärä on euroa. Eläketulojen perusteella verohyvityksen määrä on maksimissaan euroa. Työntekijän keskimääräinen sosiaaliturvamaksu on kymmenen prosentin suuruusluokkaa riippuen bruttopalkan suuruudesta, työntekijän asemasta yrityksessä ja yritystyypistä. Italian hallitus otti kesäkuussa 2008 käyttöön ns. Robin Hood -veron, joka ulotettiin öljy-, kaasu- ja sähköyhtiöihin. Käytännössä vero toimii siten, että näillä toimialoilla yritysveroprosenttia nostettiin 5,5 prosenttiyksiköllä. Veroa nostettiin myöhemmin 6,5 prosenttiin. (Agenzia entrate, European Comission 2010, International Bureau of Fiscal Documentation 2010a ja 2010b.) Itävalta Itävallan kokonaisveroaste on varsin korkea, ja noin puolet verotuloista kerätään työn verotuksella välittöminä tuloveroina tai sosiaaliturvamaksujen muodossa. Talouskasvun vahvistamiseksi vuoden 2009 alussa 20 Itävallassa toteutettiinkin tuloverouudistus, joka kevensi verotusta vuositasolla noin yhdellä prosenttiyksiköllä suhteessa bruttokansantuotteeseen. Kevennykset koostuivat lähinnä tuloverokevennyksestä sekä helpotuksista lapsiperheille. Myös yrittäjien verotusta lievennettiin vuodesta 2010 lähtien. Vuosien progressiivinen valtion tuloveroasteikko löytyy liitteestä 2. Alinta 36,5 prosentin marginaaliveroastetta maksetaan euron verotettavista vuosituloista alkaen, ja ylin 50 prosentin marginaaliveroaste kohdistuu euron verotettaviin vuosituloihin. Tulonhankkimisvähennyksen ohella palkkatuloista myönnetään automaattisesti verohyvitys työtuloista ja työmatkoista sekä vähennyksiä esimerkiksi maksettujen sosiaaliturvamaksujen sekä tietyillä edellytyksillä myös korkomenojen perusteella. Vuoden 2009 verouudistus korotti tuloista riippumatonta lapsihyvitystä 21 ja yksinhuoltajille myönnettävää verohyvitystä 700,8 euroa vuodessa. Sen lisäksi uudistuksessa otettiin käyttöön tietyillä ehdoilla vuosittain haettava verovapaa 220 euron tuki, johon kytkettiin kannustin molemmille vanhemmille osallistua työelämään. Jos molemmat vanhemmat vaativat vähennystä, heille myönnettävää vähennystä kasvatetaan 20 prosentilla. Samalla kasvatettiin myös las- 20 Verolait hyväksyttiin maaliskuussa ja ne tulivat voimaan takautuvasti vuoden 2009 alussa. 21 Lapsihyvitys maksetaan automaattisesti perhevähennyksen yhteydessä.
21 20 ten päivähoidon kustannuksiin liittyvää verovähennystä sekä työnantajille maksettavaa lastenhoidon tukea. Vuonna 2010 luonnollisten henkilöiden tuloverotukseen ei tehty juuri muutoksia. Veropolitiikassa keskusteltiin kuluvan vuoden aikana taloutta vakauttavista keinoista ja tarpeesta kiristää tulevaisuudessa veroja. Hallituspuolueet ovat olleet kuitenkin eri mieltä verojen kiristyskohteista. Palkansaajien verotusta ei kumpikaan hallituspuolue ole kuitenkaan kiristämässä. (European Comission 2010, International Bureau of Fiscal Documentation 2010a ja 2010b, Ministry of Finance Austria 2009.) Ranska Ranskan kokonaisveroaste on EU-maiden kireimpiä ja erityisesti työnantajien maksamat työn sivukulut ovat korkeat. Veropolitiikan pitkäaikaisena tavoitteena on ollut keventää työn verotusta, mutta uudistusten vaikutukset ovat olleet melko vaatimattomia. Ranskan tuloverojärjestelmä sisältää arviolta noin 370 erilaista verovähennystä tai muuta verohelpotusta, mitkä tekevät verojärjestelmästä monimutkaisen ja tehottoman. Myös puolisoiden yhteisverotus monimutkaistaa verotusta. Talouskriisin vastapainona Ranska on elvyttänyt talouttaan uudistamalla pääomatulojen ja yritysten verotusta sekä aikaistamalla julkisia investointeja. Myös pienituloisten kotitalouksien tuloverotusta kevennettiin vuonna Kuluvana vuonna veropoliittinen keskustelu on siirtynyt julkisen talouden tasapainottamisen ja rahoitusmarkkinoiden vakauttamisen suuntaan. Tehdyt veropäätökset ovat toistaiseksi koskeneet paikallisen yritysveron uudistamista sekä vakituisen asunnon ostoon ja rakentamiseen liittyviä ympäristötehokkuutta korostavia tuloverovähennyksiä. 22 Kuluvan vuoden maaliskuussa rahoituslaitosten vuodelta 2009 maksamille euron ylittäville vuosibonuksille asetettiin uusi 50 prosentin kertaluonteinen bonusvero. Hallitus on myös esittänyt osana julkisen talouden tasapainottamisohjelmaa valtion tuloveroasteikon ylimmän marginaaliveroasteen korottamista yhdellä prosenttiyksiköllä. Tällä hetkellä ylintä 40 prosentin marginaaliveroastetta aletaan maksaa euron vuosittaisista verotettavista työtuloista. Työtuloja verotetaan Ranskassa valtion progressiivisella neliportaisella tuloveroasteikolla, joka esitetään liitteessä 2. Veroasteikkoa sovelletaan edellisen vuoden verotettaviin tuloihin kotitalouskohtaisesti. Valtion tuloveron lisäksi työntekijät ja työnantajat maksavat työtuloista sosiaaliveroja, jotka ovat tietyillä ehdoilla osittain vähennyskelpoisia muussa tuloverotuksessa. Kunnilla ei ole verotusoikeutta työtuloihin. Investointituloja verotetaan Ranskassa 16 prosentin suhteellisella verokannalla. Pienituloisten työllistymistä alettiin kannustaa vuonna 2001 käyttöön otetulla erityisellä kotitalouskohtaisella verosta tehtävällä vähennyksellä, työllisyysbonuksella (prime pour l emploi). Työllisyysbonuksen määrään vaikuttavat työtulojen lisäksi muun muassa hakijan perhetilanne ja mahdollisten lasten luku- 22 Hallitus päätti maaliskuussa 2010 lykätä jo päätettyä hiilidioksidiveroa fossiilisille polttoaineille.